CELEX: 62016FN0011
Language: fi
Date: 2016-02-19 00:00:00
Title: Asia F-11/16: Kanne 19.2.2016 – ZZ v. komissio

25.4.2016   
            
            
               FI
            
            
               Euroopan unionin virallinen lehti
            
            
               C 145/41
            
         Kanne 19.2.2016 – ZZ v. komissio
   (Asia F-11/16)
   (2016/C 145/50)
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja N. Lhoest)
   
      Vastaaja: Euroopan komissio
   
      Oikeusriidan kohde ja kuvaus
   
   Kumoamiskanne komission päätöksestä, jolla hylättiin kantajalle hänen siirtyessään Euroopan parlamentin palvelukseen myönnetyn palkkaluokan tarkistaminen, kantajan uran määritteleminen uudelleen ja komission velvoittaminen korvaamaan kantajalle maksetun palkan ja sen palkan, joka hänelle pitäisi maksaa uran uudelleenmäärittelyn johdosta, välinen erotus viivästyskorkoineen.
   
      Vaatimukset
   
   
               —
            
            
               On kumottava Euroopan komission 17.4.2015 tekemä päätös, jolla hylättiin kantajan palkkaluokan tarkistaminen hänen siirtymisensä yhteydessä ja hänen uransa Euroopan komissiossa määritteleminen uudelleen ajanjaksolla 16.6.2001–31.12.2010, huolimatta ylennyksestä palkkaluokasta C4 (josta on tullut AST 3), palkkaluokkaan C3 (josta on tullut AST 4), jonka Euroopan parlamentti myönsi hänelle 7.8.2009 takautuvasti 1.1.2000 alkaen
            
         
               —
            
            
               on kumottava Euroopan komission 9.11.2015 tekemä päätös, jolla hylättiin kantajan 17.7.2015 tekemä valitus
            
         
               —
            
            
               Euroopan komissio on velvoitettava maksamaan kantajalle hänelle maksetun palkan ja sen palkan, jonka komission pitäisi maksaa hänelle palkkaluokkaa ja palkkatasoa koskevan uran uudelleenmäärittelyn johdosta, välinen erotus viivästyskorkoineen
            
         
               —
            
            
               Euroopan komissio on velvoitettava korvaamaan oikeudenkäyntikulut.